Pa aangekla ná tweeling in motor sterfFoto: Skermskoot/CBS News-video ŉ Pa van New York word van strafbare manslag aangekla in verband met die dood van sy eenjarige tweeling nadat hulle vir ure in ŉ motor gelos is. Juan Rodriquez (39) het Saterdag in trane onskuldig gepleit op die aanklagte voor hy op borgtog van $100 000 vrygelaat is. Hy moet weer op 1 Augustus in die hof verskyn. Rodriquez het aan polisiebeamptes gesê hy het gedink hy het die tweeling, ŉ seuntjie en ŉ dogtertjie, Vrydag by dagsorg afgelaai voor hy na sy werkplek is. Hy het sy agtuurskof gewerk, terug in sy motor geklim en begin ry toe hy besef sy kinders is nog in die motor en histeries hulp ontbied het. Die tweeling, Phoenix en Luna, is op die toneel dood verklaar. “Ek het net heeltemal uitgesny. My babas is dood. Ek het my babas doodgemaak,” het Rodriquez aan polisiebeamptes gesê. “Dít is ŉ tragedie van gruwelike afmetings,” het Joey Jackson, Rodriquez se regsverteenwoordiger, aan The Post gesê. Volgens berigte sterf sowat 39 kinders jaarliks in die VSA in warm motors.